1939
אירועים

ינואר
1 בינואר – גרמניה הנאצית אסרה על יהודים לעבוד עם גרמנים
24 בינואר – הקמת "הרשות המרכזית של הרייך להגירת יהודים" שתפקידה לגרום להגירתם של כל היהודים מגרמניה הנאצית
26 בינואר – מלחמת האזרחים בספרד: כוחותיו של פרנקו משתלטים על ברצלונה
30 בינואר – היטלר מכריז ב"נאום הנבואה" לרגל יום השנה לעלייתו לשלטון כי אם תפרוץ מלחמה ייכחד הגזע היהודי באירופה
פברואר
4 בפברואר – כוחותיו של פרנקו משתלטים על ז'ירונה
7 בפברואר – בבריטניה נפתחת ועידת השולחן העגול, בניסיון לפתור את הסכסוך היהודי-ערבי
17 בפברואר – ועידת השולחן העגול לפתרון הסכסוך היהודי-ערבי ננעלת ללא תוצאות
מרץ
2 במרץ – תחילת שידורי קול ציון הלוחמת, תחנת הרדיו של האצ"ל
14 במרץ – סלובקיה פורשת מצ'כוסלובקיה והופכת למדינת חסות של גרמניה הנאצית
15 במרץ – גרמניה הנאצית משלימה את כיבוש צ'כוסלובקיה
22 במרץ – גרמניה הנאצית מספחת את ממל, שהייתה בשליטת ליטא
23 במרץ – גרמניה ורומניה חותמות על הסכם במסגרתו משועבדת כלכלת רומניה לגרמניה
28 במרץ – מלחמת האזרחים הספרדית: כוחותיו של הגנרליסימו פרנקו כובשים את מדריד ומנצחים במלחמה
30 במרץ – דמות הקומיקס באטמן מופיעה לראשונה בחוברת Detective Comics #27 (על שער החוברת כתוב "מאי 1939")
אפריל
1 באפריל – מלחמת האזרחים בספרד מסתיימת עם היכנעות אחרוני הכוחות הרפובליקנים בפני הכוחות הלאומניים בראשותו של פרנסיסקו פרנקו, והרפובליקה הספרדית השנייה מתפרקת
4 באפריל – פייסל השני בן ה-4 מומלך כמלך עיראק, לאחר שאביו נהרג בתאונת דרכים
7 באפריל – איטליה הפשיסטית פולשת לאלבניה
9 באפריל – מריאן אנדרסון שרה באנדרטת לינקולן בפני קהל של 75,000, לאחר שארגון בנות המהפכה האמריקאית מנע ממנה לשיר בקונסטיטושן הול בשל היותה שחורה
17 באפריל – סטלין חותם על האמנה האנטי נאצית בין רוסיה, צרפת ובריטניה
20 באפריל – בילי הולידיי מקליטה את השיר פרי מוזר, שנכתב על ידי אייבל מאירופול, וחשף את תופעת הלינץ' בשחורים בארצות הברית
27 באפריל – לקראת מלחמת העולם השנייה מונהג גיוס חובה בבריטניה
28 באפריל – לקראת מלחמת העולם השנייה, אדולף היטלר מודיע על ביטול הסכם אי ההתקפה בין פולין-גרמניה הנאצית, וההסכם הימי עם הממלכה המאוחדת
מאי
13 במאי – ספינת הפליטים "סנט לואיס" יוצאת מהמבורג לכיוון קובה
14 במאי – לינה מדינה, ילדה פרואנית בת 5, יולדת תינוק והופכת ליולדת הצעירה ביותר בהיסטוריה הרפואית
17 במאי – פרסום הספר הלבן ה-3 ובו הגבלות חמורות על היישוב היהודי בארץ ישראל
19 במאי – פולין וצרפת חותמות על הסכם צבאי המציין, בין השאר, כי צרפת תתקוף את גרמניה הנאצית אם זו תתקוף את פולין
22 במאי – גרמניה הנאצית ואיטליה הפאשיסטית חותמות על הסכם ברית הפלדה
יוני
17 ביוני – ההוצאה להורג הפומבית האחרונה  בגיליוטינה בצרפת – אויגן ויידמן מוצא להורג באשמת רצח רקדנית אמריקאית
אוגוסט
2 באוגוסט – אלברט איינשטיין ולאו סילארד שולחים מכתב לרוזוולט בו הם מפצירים בו לפתוח בפרויקט פיתוח הפצצה הגרעינית
2 באוגוסט – פיצוץ תחנת קול ירושלים על ידי האצ"ל
16 באוגוסט – התכנס בז'נבה הקונגרס הציוני ה-21
19 באוגוסט – חתימת חלק א' בהסכם ריבנטרופ-מולוטוב
23 באוגוסט – נחתם חלק ב' הסכם ריבנטרופ–מולוטוב בין גרמניה הנאצית לבין ברית המועצות
25 באוגוסט – יוצא לאקרנים סרט הקאלט "הקוסם מארץ עוץ", בכיכובה של ג'ודי גרלנד
27 באוגוסט – גרמניה הנאצית דורשת את דנציג והמסדרון הפולני
27 באוגוסט – טיסה ראשונה של מטוס סילון
31 באוגוסט – צבא הפלישה היפני נהדף אל מחוץ למונגוליה
ספטמבר
1 בספטמבר – מלחמת העולם השנייה – יום פרוץ המלחמה, כאשר גרמניה הנאצית פולשת לפולין
2 בספטמבר – מלחמת העולם השנייה: לאחר כיבוש פולין על ידי גרמניה, מאוחדת מובלעת דנציג, בראשות המנהיג הנאצי פורסטר עם גרמניה
3 בספטמבר – מלחמת העולם השנייה – המערכה באוקיינוס האטלנטי (1939–1945): המערכה נפתחת בהטבעת אוניית הנוסעים הבריטית "אתניה" על ידי הצוללת U-30, שעות ספורות אחרי הכרזת המלחמה. נספו 112 אנשים, מתוך 1,103 נוסעים ואנשי צוות
3 בספטמבר – מלחמת העולם השנייה: צרפת, אוסטרליה והממלכה המאוחדת מכריזות מלחמה על גרמניה
5 בספטמבר – מלחמת העולם השנייה: ארצות הברית מכריזה על נייטרליות במלחמה זו
6 בספטמבר – מלחמת העולם השנייה: דרום אפריקה מכריזה מלחמה על גרמניה
8 בספטמבר – החל המצור על ורשה, שנכנעה 20 יום לאחר מכן
10 בספטמבר – קנדה מכריזה מלחמה על גרמניה הנאצית
17 בספטמבר – ברית המועצות פולשת לפולין
21 בספטמבר – מתפרסמת איגרת הבזק של היידריך, בדבר היחס ליהודים בפולין הכבושה
28 בספטמבר – מלחמת העולם השנייה: ורשה נופלת בידי הוורמאכט ובכך תם המצור על ורשה
29 בספטמבר – פולין מחולקת בין גרמניה הנאצית לבין ברית המועצות
אוקטובר
6 באוקטובר – מלחמת העולם השנייה: מסתיים כיבוש פולין על ידי גרמניה הנאצית וברית המועצות
12 באוקטובר – היטלר מכריז על הקמת הגנרלגוברנמן בפולין
נובמבר
8 בנובמבר – גאורג אלזר מנסה להתנקש באדולף היטלר באמצעות פצצה בבית הבירה "בירגרברוי" שבמינכן. היטלר הגיע לנאום שם לציון יום השנה לפוטש במרתף הבירה, אולם הוא עזב את המקום, בניגוד למתוכנן, זמן קצר לפני הפיצוץ
8 בנובמבר – תקרית פנלו: שני סוכנים חשאיים בריטיים נחטפים מן העיר ההולנדית לגרמניה בידי האס אס
15 בנובמבר – המוזיאון לאמנות מודרנית בניו יורק מציג רטרוספקטיבה ליצירתו של פבלו פיקאסו
26 בנובמבר – הצבא האדום מביים תקרית ירי ליד הגבול הפיני כדי לתרץ את פתיחתה של מלחמת החורף
30 בנובמבר – ברית המועצות פולשת לפינלנד ומפציצה את הלסינקי
דצמבר
2 בדצמבר – נפתח נמל התעופה לה גוארדיה בניו יורק
11 בדצמבר – עיתון ידיעות אחרונות יוצא לאור
14 בדצמבר – ברית המועצות הושעתה מחבר הלאומים ובכך למעשה החבר משותק
15 בדצמבר – הניילון נמכר לראשונה, בתחילה לייצור גרבוני נשים
15 בדצמבר – הסרט "חלף עם הרוח" מוקרן לראשונה, באטלנטה, ג'ורג'יה
20 בדצמבר – הקמת מרכז המחקר איימס, אחד ממרכזי החלל של נאס"א
27 בדצמבר – קרוב ל-8,000 הרוגים ברעידת אדמה חזקה במיוחד במחוז אזריקן שבטורקיה, במגניטודה 8.2